Bellum Malvinense
Bellum Malvinense sive Falklandense (Anglice Falklands Conflict et Falklands Crisis ; Hispanice Guerra de las Malvinas, Guerra del Atlántico Sur) fuit bellum inter Argentinam et Britanniarum Regnum de Falklandia (videlicet Insulis Malvinis et Georgia Australi et Insulis Sandvicensibus Australibus a 2 Aprilis 1982 ad 14 Iunii eiusdem anni gestum. Insulae Falklandenses in duabus magnis multisque parvis insulis in Oceano Atlantico Australi ad orientem Argentinae consistunt; earum nomen et maiestas etiamnnunc disputantur. Eo tempore Argentina a militum praefectis, duce Leopoldo Galtieri regebatur; prima ministra Britanniae erat Margarita Thatcher. Primo milites Argentini insulas aggressi sunt et occupaverunt; tum autem Britanni omnes insulas recuperaverunt. Homines 907 bello interfecti sunt: 649 Argentini, 247 Britanni, 8 Sinenses, 3 Falklandenses.